Bejaarde in vroeë oggendure by kitsbank beroof – DieHoorn
Die Oudtshoorn Polisie ondersoek 'n saak van menseroof en die roof van 'n bedrag geld nadat 'n 68-jarige man in die vroeë oggendure in Hoogstraat van sy geld beroof en na bewering amper ontvoer is.
Volgens kapt Louis Visser, woordvoerder van die Oudtshoorn Polisie, het die man wat in Oudtshoorn-Noord woon, omstreeks 02:30 vanoggend geld getrek by 'n Absa-kitsbank naby Club Fantasy omdat die maandelikse SASSA-toelaag vanaf vandag (1 Februarie) beskikbaar is. Hy het klaarblyklik van sy huis na die kitsbank gestap.
Hy is na bewering hierna deur 'n man aangeval wat sy geld wou roof en terselfdertyd probeer het om hom op te laai in 'n bakkie. Die bejaarde het daarin geslaag om weg te kom, maar is volgens 'n verklaring wat hy by die polisie afgelê het, deur dieselfde man en nog 'n man wat in die bakkie was, weer voor FNB voorgekeer.
Shaheed Isaacs‎ van Oudtshoorn het vroeg vanoggend 'n inskrywing op Facebook oor die voorval gepos nadat twee mense wat die voorval gesien het, hom glo daaroor ingelig het. Hy skryf dat hy ook ingelig is dat die twee mans wat die bejaarde beroof het, 'n polisiebeampte was wat van diens was, en 'n vriend. Die polisie het nie op dié bewering gereageer nie.
Dit is Valentynsdag – en hier is die wenstorie!
Deur Angelique Erasmus DIT is vandag Valentydsdag en hier is die wenner van Die Hoorn se Valentynskompetisie waarin ons...
Mandeladag word vandag oor die hele Suid-Afrika gevier. Baie inwoners van Oudtshoorn onthou waarskynlik vandag die dag toe Nelson...
TUINE en grasperke in die Groter Oudtshoorn mag van vandag af slegs met 'n emmer, op die voorgeskrewe spesifieke...
Vertel ons jou Valentynstorie en wen 'n ete vir twee by La Dolce Vita!116 eiendomme deur wind, hael en reën beskadig